ai4bharat/Pralekha huggingface dataset:
విద్యుత్తు మంత్రిత్వ శాఖ
పిఎఫ్సి మరియు జెకెపిసిఎల్ జమ్మూ కాశ్మీర్ కేంద్రపాలిత ప్రాంతానికి “ఆత్మనిర్భర్ భారత్ అభియాన్” కింద ద్రవ్య
సహాయ పథకానికి
ఒక ఒప్పందంపై సంతకం చేసి పరస్పరం ఇచ్చి పుచ్చుకున్నాయి
బకాయిలు తీర్చడానికి జెకెపిసిఎల్కు పిఎఫ్సి రూ .2790 కోట్లు మంజూరు చేసింది
భారతదేశంలోని ప్రముఖ ఎన్బిఎఫ్సి ప్రభుత్వ యాజమాన్యంలోని పవర్ ఫైనాన్స్ కార్పొరేషన్ లిమిటెడ్  జమ్మూ కాశ్మీర్ పవర్ కార్పొరేషన్ లిమిటెడ్  కు బకాయిలను తీర్చడానికి రూ .2790 కోట్లు మంజూరు చేసింది.
పిఎఫ్సి, జెకెపిసిఎల్ ఈ రోజు జమ్మూ కాశ్మీర్ కేంద్రపాలిత ప్రాంతానికి “ఆత్మనిర్భర్ భారత్ అభియాన్” కింద లిక్విడిటీ ఇన్ఫ్యూషన్  పథకం కోసం ఒప్పందం కుదుర్చుకుని మార్పిడి చేసుకున్నాయి. ఈ పథకం కింద మంజూరు చేసిన నిధులు 2020 మార్చి 31 న సిపిఎస్యు, జెన్కోలు & ట్రాన్స్కోలు, ఐపిపిలు మరియు ఆర్ఇ జనరేటర్ల బకాయిలను తీర్చడానికి ఉపయోగించబడుతుంది.
పిడిడి ముఖ్య కార్యదర్శి శ్రీ రోహిత్కాన్సల్ సమక్షంలో ఒప్పందాన్ని పరస్పరం ఇచ్చిపుచ్చుకున్నారు. జెకెపిడిడి, కెపిడిసిఎల్, జెపిడిసిఎల్, పిఎఫ్సి & ఆర్ఇసి పాల్గొన్నాయి.
మే నెలలో ప్రభుత్వం డిస్కోమ్ల కోసం 90,000 కోట్ల రూపాయల లిక్విడిటీ ఇన్ఫ్యూషన్ను ప్రకటించింది, ఈ యుటిలిటీలకు పిఎఫ్సి మరియు ఆర్ఇసి నుండి ఆర్థిక రేట్ల వద్ద రుణాలు లభిస్తాయి. జెన్కోలను ఆడుకోడానికి ఇది ప్రభుత్వ చొరవ. తరువాత లిక్విడిటీ ఇన్ఫ్యూషన్ ప్యాకేజీని రూ .1.2 లక్షల కోట్లకు పెంచారు.
వాణిజ్యం, పరిశ్రమల మంత్రిత్వ శాఖ
మరింత పోటీగా ఉండాలనీ, ప్రపంచానికి నాణ్యమైన ఉత్పత్తులను అందించాలనీ ఎగుమతిదారులకు పిలుపునిచ్చిన - శ్రీ పీయూష్ గోయల్.
విస్తరణ, ప్రస్తుతం పటిష్టంగా ఉన్న ప్రాంతాల ఏకీకరణ, నూతన మార్కెట్ల అన్వేషణ లను విజయానికి మంత్రంగా మలచుకోవాలి.
భారతీయ పరిశ్రమల సమాఖ్య  ఎగుమతులపై ఈ రోజు నిర్వహించిన డిజిటల్ సదస్సులో కేంద్ర వాణిజ్యం, పరిశ్రమలు, రైల్వేల శాఖ మంత్రి శ్రీ పియూష్ గోయల్, వీడియో కాన్ఫరెన్స్ ద్వారా పాల్గొన్నారు. ఎక్సిమ్ బ్యాంక్ ఆఫ్ ఇండియా ఈ సదస్సుకు సంస్థాగత భాగస్వామిగా వ్యవహరించింది.
ఈ సమావేశంలో శ్రీ గోయల్ మాట్లాడుతూ, పరిశ్రమ మరియు ప్రైవేటు రంగాలతోనే భవిష్యత్ వృద్ధి ఆధారపడి ఉందనీ, ఈ విషయంలో ప్రభుత్వ పాత్ర చాలా తక్కువగా ఉంటుందనీ పేర్కొన్నారు. భారతదేశం యొక్క ఎగుమతులను పెంపొందించడానికి మంత్రి మూడు ముఖ్యమైన మార్గాలను గుర్తించారు. వాటిని - తయారీని పునరుద్ధరించడం, ఎగుమతులను వైవిధ్యపరచడం మరియు నూతన మరియు మరింత అనుకూలమైన మార్కెట్లను అన్వేషించడంగా ఆయన పేర్కొన్నారు. మన ఆర్థిక వ్యవస్థ వృద్ధి చెందడానికి, ప్రస్తుతం పటిష్టంగా ఉన్న ప్రాంతాల ఏకీకరణతో పాటు, ఎగుమతులను విస్తరించవలసిన అవసరం ఉందని ఆయన ఉద్ఘాటించారు. ఆటో కాంపోనెంట్ సెక్టార్, ఫర్నిచర్, ఎయిర్ కండీషనర్లు మరియు ఇతరుల వస్తువుల దేశీయ ఉత్పత్తిని ప్రోత్సహించడానికి భారతదేశానికి భారీ అవకాశం ఉందని ఆయన పేర్కొన్నారు. ఎలక్ట్రానిక్స్ ఉత్పత్తిని ఎమ్.ఈ.ఐ.టి.-వై. ప్రోత్సహిస్తోందనీ, ఫార్మాలో మనం ఏ.పి.ఐ. తయారీని ప్రోత్సహిస్తున్నామనీ, వ్యవసాయ ఎగుమతి రంగంలో అవకాశాలు భారీగా ఉన్నాయనీ ఆయన చెప్పారు. ఐటి సంబంధిత సేవలో, భారతీయ నైపుణ్యం మరియు ప్రావీణ్యాన్ని ప్రపంచం గుర్తించిందనీ, అందువల్ల వచ్చే ఐదేళ్లలో ఈ రంగంలో 500 మిలియన్ డాలర్ల ఎగుమతిని లక్ష్యంగా చేసుకోవాలని నాస్కామ్ ను కోరినట్లు ఆయన చెప్పారు.
ఆత్మ నిర్భర్ భారత్, కేవలం అధిక స్వావలంబన గురించి మాత్రమే కాదు, బలం ఉన్న ప్రదేశం నుండి ప్రపంచంతో నిమగ్నమవడం గురించి కూడా అని గుర్తించాలని ఆయన అన్నారు. ప్రపంచ మార్కెట్లో భారతదేశాన్ని నమ్మదగిన భాగస్వామిగా మరియు నమ్మదగిన స్నేహితుడిగా చూడాలని  ఆయన అన్నారు. భారతదేశాన్ని స్వావలంబన దిశగా మార్చాలన్న ప్రధానమంత్రి అభిమతం గురించి శ్రీ గోయల్ మాట్లాడుతూ, "మనం బలంగా ఉన్న స్థానం నుండి మాట్లాడాలి, పోటీగా ఉండాలి మరియు ప్రపంచానికి నాణ్యమైన ఉత్పత్తులను అందించాలి" - అని పేర్కొన్నారు. విజయవంతం కావడానికి మనలో దృఢమైన కోరిక, సవాళ్లను స్వీకరించే సుముఖత ఉంటే, మన పురోగతిని ఏ సంక్షోభం నిలువరించలేదు.
125 సంవత్సరాలు పూర్తి చేసుకున్నందుకు, గ్లోబల్ వాల్యూ చైన్స్  తో అనుసంధానం చేయడం ద్వారా ఎగుమతులను పెంపొందించడం కోసం టాస్క్ఫోర్స్ ప్రారంభించినందుకు శ్రీ గోయల్ సి.ఐ.ఐ. ని అభినందించారు. టాస్క్ఫోర్స్తో కలిసి పనిచేయడానికి మరియు పరిశ్రమ, మరియు దేశం యొక్క ప్రయోజనం కోసం అవసరమైన చోట చర్యలు తీసుకోవడానికి కట్టుబడి ఉన్నట్లు ఆయన పేర్కొన్నారు. ఎగుమతులు చేసే సంస్థలకు కేంద్ర ప్రభుత్వం, రాష్ట్రప్రభుత్వం పూర్తి సహకారం అందించడానికి ఉన్నాయని మరియు భాగస్వామ్యంతో పనిచేయడానికి సిద్ధంగా ఉన్నాయని ఆయన హామీ ఇచ్చారు. దేశంలో నైపుణ్యం కలిగిన శ్రామికశక్తి, విశ్వవిద్యాలయాలు, పరిశోధనా ప్రయోగశాలలు వంటి ప్రపంచ స్థాయి సంస్థలు ఉన్నాయని, భారతదేశంలోని 130 కోట్ల మంది ప్రజల శ్రేయస్సు కోసం కృషి చేద్దామని ఆయన అన్నారు.
సి.ఐ.ఐ. డైరెక్టర్ జనరల్ శ్రీ చంద్రజిత్ బెనర్జీ మాట్లాడుతూ, ఎగుమతులను సరిదిద్దడానికి అవసరమైన అన్ని సంస్కరణలను తప్పక చేపట్టాలనీ, వాటిని రూపొందించడానికి ఇది సరైన సమయమనీ, చెప్పారు. వాణిజ్య వస్తువుల రవాణా, నాణ్యతా ప్రమాణాలకు అనుగుణంగా, జి.వి.సి.ల పనితీరు, మరియు ఎఫ్.టి.ఎ. ల ను ప్రభావితం చేయడానికి బలమైన వ్యూహం కీలకం అని ఆయన అన్నారు.
భారీ పరిశ్రమల మంత్రిత్వ శాఖ
షాంఘై సహకార సంస్థతో సహకారాన్ని పెంపొందించుకోవాలని భారతదేశం నిశ్చయించుకుంది: డాక్టర్ మహేంద్ర నాథ్ పాండే
ఉజ్బెకిస్థాన్లో జరిగిన షాంఘై సహకార సంస్థ పరిశ్రమల మంత్రుల 2వ సమావేశం
చైనా, కజకిస్తాన్, కిర్గిజిస్తాన్, రష్యా, తజికిస్తాన్, ఉజ్బెకిస్తాన్, ఇండియా & పాకిస్థాన్ షాంఘై సహకార సంస్థ లో పూర్తికాల సభ్య దేశాలు
షాంఘై సహకార సంస్థ తో సహకారాన్ని పెంపొందించుకోవాలని భారతదేశం నిశ్చయించుకుంది. ఉజ్బెకిస్తాన్లో జరిగిన షాంఘై సహకార సంస్థ సభ్య దేశాల పరిశ్రమల మంత్రుల 2వ సమావేశానికి వర్చువల్గా హాజరైన కేంద్ర భారీ పరిశ్రమల మంత్రి డాక్టర్ మహేంద్ర నాథ్ పాండే ఈ విషయాన్ని చెప్పారు. షాంఘై సహకార సంస్థ పరిశ్రమల మంత్రుల 2వ సమావేశం ఉజ్బెకిస్తాన్లో ఈ రోజు ఉజ్బెకిస్తాన్ ఆతిథ్య దేశంగా జరిగింది. షాంఘై సహకార సంస్థ లో చైనా, కజకిస్తాన్, కిర్గిజిస్థాన్, రష్యా, తజికిస్తాన్, ఉజ్బెకిస్తాన్, ఇండియా & పాకిస్థాన్ పూర్తికాల సభ్య దేశాలుగా ఉన్నాయి. సంస్థలో భారతదేశం చురుకైన, సానుకూల నిర్మాణాత్మక పాత్రను కొనసాగిస్తుందని మంత్రి ప్రత్యేకంగా చెప్పారు. పరస్పర ప్రయోజనకరమైన అవకాశాలను అన్వేషించడానికి షాంఘై సహకార సంస్థ సభ్య దేశాల పారిశ్రామికవేత్తలతో సహకరించడానికి భారతదేశం నిబద్ధతను కూడా ఆయన పునరుద్ఘాటించారు. పరస్పర సహకారంతో కలిసి నడవడం ద్వారా ఈ ప్రాంతంలో సామాజిక-ఆర్థిక, పారిశ్రామిక అభివృద్ధికి కొత్త దిశానిర్దేశం చేయవచ్చని మంత్రి పేర్కొన్నారు. షాంఘై సహకార సంస్థ ప్రాంతం అభివృద్ధి చెందాలనే కోరిక కారణంగానే, భారతదేశం 'షాంఘై సహకార సంస్థ సభ్య దేశాల వ్యాపార ప్రపంచాల మధ్య పారిశ్రామిక సహకారాన్ని ప్రోత్సహించడానికి ముసాయిదా కార్యక్రమం, ప్రదర్శన కార్యక్రమాల నిర్వహణ కోసం నిబంధనలను' సిద్ధం చేసిందని ఆయన అన్నారు. షాంఘై సహకార సంస్థ సభ్య దేశాల పరిశ్రమ మంత్రుల సెషన్ కూడా ఉంటుందని అన్నారు. భారతదేశంలో బలమైన పారిశ్రామిక వాతావరణం ఉందని డాక్టర్ పాండే ఉద్ఘాటించారు. కొవిడ్ 19 మహమ్మారి కారణంగా అంతరాయాలు ఉన్నప్పటికీ, 2021–-22లో దాని పనితీరు గణనీయంగా మెరుగుపడిందని పునరుద్ఘాటించారు. భారతదేశ జిడిపిలో మైనింగ్ & క్వారీయింగ్, తయారీ & నిర్మాణాల వాటా ఇప్పుడు 28% అని ఆయన చెప్పారు. తమ ప్రధానమంత్రి స్ఫూర్తిదాయక నాయకత్వంలో ప్రభుత్వం పారిశ్రామిక పునరుజ్జీవనం కోసం సమగ్రమైన కార్యక్రమాన్ని రూపొందించిందని, ఇన్ఫ్రాస్ట్రక్చర్ సరిగా లేకపోవడం & నిదానంగా ఉన్న వ్యాపార ప్రక్రియల కారణంగా తలెత్తుతున్న దీర్ఘకాలిక అడ్డంకులను తొలగించడం కోసం ప్రభుత్వం ఒక సమగ్ర కార్యక్రమాన్ని రూపొందించిందని ఆయన చెప్పారు. దేశంలో పారిశ్రామిక వాతావరణాన్ని మెరుగుపరచడానికి వివిధ కార్మిక మార్కెట్ సంస్కరణలను కూడా ప్రవేశపెట్టినట్లు ఆయన వివరించారు
మంత్రిమండలి
చట్టం & న్యాయం రంగం లో సహకారం మరియు ఒక సంయుక్త సంప్రదింపుల సంఘాన్ని ఏర్పాటు చేయడం అనే అంశాలలో భారతదేశం ఇంకా యునైటెడ్ కింగ్ డమ్ కు మధ్య ఎంఓయూ కు ఆమోదం తెలిపిన మంత్రివర్గం
భారతదేశం మరియు యునైటెడ్ కింగ్ డమ్ ల మధ్య చట్టం & న్యాయం రంగం లో సహకారానికి సంబంధించి, ఇంకా ఒక సంయుక్త సంప్రదింపుల సంఘాన్ని ఏర్పాటు చేసేందుకుగాను ఇరు పక్షాలు ఒక అవగాహనపూర్వక ఒప్పందం  పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
ఈ ఎంఓయూ న్యాయ రంగం లోని వృత్తి నిపుణులు, ప్రభుత్వ అధికారుల అనుభవాన్ని ఇచ్చి పుచ్చుకోవడంలో ఎదురవగల సాధక బాధకాలను గురించి, ఇంకా వారి యొక్క అవసరాలను, శిక్షణ ను గురించి శ్రద్ధ వహిస్తుంది. అలాగే వివిధ న్యాయస్థానాల, ట్రైబ్యునల్స్ తదితర సంస్థల పరిశీలన లో ఉన్నటువంటి వివాదాల పరిష్కారానికై దీటైన న్యాయ సహాయక యంత్రాంగాన్ని నెలకొల్పుకోవడం సాధ్యపడుతుంది; సంప్రదింపుల కోసం ఒక సంయుక్త సంఘాన్ని స్థాపించాలనే ఉద్దేశం కూడా నెరవేరుతుంది.
(
మంత్రిమండలి
భారతదేశానికిచెందిన ఇండియన్ కౌన్సిల్ ఆఫ్ మెడికల్ రిసర్చ్ కు, స్విట్జర్లాండ్కు చెందిన ఫౌండేశన్ ఫార్ ఇన్నోవేటివ్ న్యూ డయాగ్నస్టిక్స్  కి మధ్యఅవగాహన పూర్వక ఒప్పంద పత్రాని కి ఆమోదం తెలిపిన మంత్రిమండలి
అంతర్జాతీయ విజ్ఞాన శాస్త్రపరమైనటువంటి మరియు సాంకేతిక పరమైనటువంటి సహకారం తాలూకు ఫ్రేమ్ వర్క్ కు లోబడి పరస్పర సంబంధాల ను పటిష్ఠ పరచుకోవడం కోసం, అలాగే ఉభయ పక్షాల ప్రయోజనం ముడిపడిన రంగాల లో సహకారాన్ని పెంచుకోవడం కోసం ఇండియన్ కౌన్సిల్ ఆఫ్ మెడికల్ రిసర్చ్ కు, స్విట్జర్లాండ్ కు చెందిన ఫౌండేశన్ ఫార్ ఇన్నోవేటివ్ న్యూ డయాగ్నస్టిక్స్  కి మధ్య సంతకాలైన ఒక అవగాహన పూర్వక ఒప్పంద పత్రం వివరాలను ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం దృష్టి కి తీసుకు రావడమైంది. ఈ ఎమ్ఒయు పై భారతదేశం 2021 ఫిబ్రవరి లో సంతకం చేసింది.
ప్రయోజనాలు:
ఈ ఎమ్ఒయు ఉభయ పక్షాల ప్రయోజనాలు ముడి పడిన రంగాల లో భారతదేశానికి, స్విట్జర్లాండ్ కు మధ్య సంబంధాల ను అంతర్జాతీయ విజ్ఞాన శాస్త్రపరమైన, సాంకేతిక విజ్ఞానపరమైన సహకారం తాలూకు ఒక ఫ్రేంవర్క్ పరిధి కి లోబడి మరింత గా బలోపేతం చేయనుంది.
ఆర్థిక ప్రభావం:
రిక్వెస్ట్ ఫార్ ప్రపోజల్  ద్వారా గుర్తించిన స్థానిక భాగస్వాముల కు, పరిశోధకుల కు 1 లక్ష యూఎస్ డాలర్ మేర ఆర్థిక సహాయాన్ని అందించడానికి ఐసిఎమ్ఆర్ సంసిద్ధమైంది. ఎఫ్ఐఎన్ డి తన వంతు గా 4 లక్షల యూఎస్ డాలర్ ల మేరకు నిధుల ను అందించనుంది.
పూర్వరంగం:
దేశం లో సంస్థల పరంగా అంతర్గతం గానూ , ఆ పరిధి కి ఆవల  జరిగే బయోమెడికల్ రిసర్చ్ ను ఐసిఎమ్ఆర్ ప్రోత్సహిస్తూ వస్తున్నది. ఎఫ్ఐఎన్ డి అనేది ఒక స్వతంత్రమైన లాభాపేక్షరహిత సంస్థ. దీనిని  కంపెనీల చట్టం, 2013 లోని 8వ సెక్శన్ లో భాగం గా ఏర్పాటు చేయడం జరిగింది.
రైల్వే మంత్రిత్వ శాఖ
రైల్వేపార్శిల్ నిర్వహణ వ్యవస్థ మొత్తం ఆధునీకరించబడుతోంది
పార్శిల్ నిర్వహణ వ్యవస్థ యొక్క కంప్యూటరీకరణ మొదటిదశ 84 స్థానాల నుండి దశ -2 లో 143 స్థానాలకు మరియు దశ-3లో 523 స్థానాలకు విస్తరించబడింది.
సాధారణ ప్రజలకు మరియు వ్యాపారులకు ఒకే విధమైన ప్రయోజనం చేకూర్చబడుతోంది
పిఎంఎస్లో పార్శిల్ స్థలం 120 రోజులు ముందుగా బుకింగ్ చేసుకునే సదుపాయం కల్పించబడింది
ట్రాకింగ్ కోసం ఇప్పుడు ప్రతి పార్శిల్పై బార్కోడింగ్ ఉంటుంది
జిపిఆర్ఎస్ నెట్వర్క్ ద్వారా ప్యాకేజీల తాజా స్థితిని బార్కోడ్లను మొబైల్ పరికరాలతో స్కానింగ్ ద్వారా ప్రసారం చేస్తుంది
2020-21 మధ్య పార్శిల్ ట్రాఫిక్:  - 2,098 వేల టన్నులు; కోవిడ్ సంవత్సరంలో కూడా రూ .1000 కోట్లు దాటవచ్చని అంచనా
విస్తారమైన స్టేషన్ల ద్వారా భారతీయ రైల్వే పార్శిల్ సేవలు చిన్న సరుకుల రవాణా కొరకు సన్నద్ధమవుతున్నాయి. చిన్న వ్యాపారులు మరియు దుకాణదారులు  పెద్ద నగరాలు మరియు ఉత్పత్తి కేంద్రాల నుండి వేగంగా, నమ్మదగిన మరియు చౌక పద్ధతిలో తమ వ్యాపార స్థలం వరకు తమ వస్తువులను రవాణా చేయడానికి ఈ సేవలను ఉపయోగిస్తున్నారు. సామాన్యుడు ఈ సేవలను గృహనిర్మాణ వస్తువులు, ఫర్నిచర్, ద్విచక్ర వాహనాలు మొదలైన వాటి రవాణా కోసం ఉపయోగిస్తారు- దీని కోసం పార్శిల్ సేవలు మాత్రమే సౌకర్యవంతమైన రవాణా విధానం.
ప్యాకేజ్ల ధర వాటి బరువు మరియు విస్తీర్ణం ఆధారంగా మాత్రమే ఉంటుంది. వస్తువు రకం ఆధారంగా ఉండదు.
పార్శిల్ నిర్వహణ వ్యవస్థ యొక్క ఆధునీకరణ:
పార్శిల్ నిర్వహణ వ్యవస్థ యొక్క కంప్యూటరీకరణ మొదటిదశ 84 స్థానాల నుండి దశ -2 లో 143 స్థానాలకు మరియు దశ-3లో 523 స్థానాలకు విస్తరించబడింది. ఇది పార్శిల్ వ్యవస్థలో దిగువున వివరించిన మెరుగైన లక్షణాలను తెస్తుంది:
. www.parcel.indianrail.gov.in లో పార్సెల్ మేనేజ్మెంట్ సిస్టమ్ యొక్క పబ్లిక్ వెబ్సైట్ మెరుగైన యూజర్ ఫ్రెండ్లీ ఇంటర్ఫేస్ను కలిగి ఉంటుంది.
. పిఎంఎస్లో పార్శిల్ స్థలం 120 రోజులు ముందుగా బుకింగ్ చేసుకునే సదుపాయం కల్పించబడింది
. PMS వెబ్సైట్లో ఆన్లైన్ ఈ-ఫార్వార్డింగ్ నోట్ మాడ్యూల్లో పార్శిల్ స్థలం లభ్యతను చూపుతోంది.
. ఛార్జీల అంచనాతో రిజిస్టర్డ్ కస్టమర్ల ద్వారా ఆన్లైన్లో ఫార్వార్డింగ్ నోట్ను రూపొందించబడుతుంది.
. కంప్యూటరైజ్డ్ కౌంటర్ల ద్వారా స్టేషన్లలో పార్శిల్ ఆఫీసు వద్ద పార్శిల్ / సామాను బుకింగ్ మరియు సరుకు యొక్క ఎలక్ట్రానిక్ బరువు ద్వారా బరువును స్వయంచాలకంగా సంగ్రహించడం.
. జిపిఆర్ఎస్ నెట్వర్క్ ద్వారా ప్యాకేజీల తాజా స్థితిని బార్కోడ్లను మొబైల్ పరికరాలతో స్కానింగ్ ద్వారా ప్రసారం చేయడం
. బుకింగ్ సమయంలో ఇచ్చిన రిజిస్టర్డ్ మొబైల్కు పార్శిల్ బుకింగ్, లోడింగ్, అన్లోడ్ నుండి డెలివరీ వరకు ప్రతి దశలో వినియోగదారులకు  ఎస్ఎంఎస్ చేయడం.
. పార్శిల్ వెబ్సైట్ www.parcel.indianrail.gov.in ద్వారా ప్యాకేజీల ట్రాకింగ్ కస్టమర్ల కోసం ఆండ్రాయిడ్ ప్లాట్ఫామ్లో మొబైల్ అప్లికేషన్ o పార్శిల్ ట్రాఫిక్తో వ్యవహరించే పిఎంఎస్ కాని స్టేషన్ల నుండి లోడింగ్ / అన్లోడ్ మరియు రెవెన్యూ డేటాను ఫీడ్ చేయడాన్ని ప్రారంభించడానికి కొత్త ఆండ్రాయిడ్ ఆధారిత అప్లికేషన్.
. రిజిస్టర్డ్ వార్తాపత్రిక మరియు పుస్తకాల కోసం మానిఫెస్ట్ యొక్క ఆన్లైన్ తయారీకి FSLA  మాడ్యూల్.
. ఆన్లైన్ మానిఫెస్ట్ తయారీ మరియు లీజు హోల్డర్ల నమోదు కోసం దీర్ఘకాలిక / స్వల్పకాలిక పార్శిల్ లీజు మాడ్యూల్
. బుకింగ్ సమయంలో GSTN పోర్టల్ ద్వారా పంపినవారి ఆన్లైన్ GSTN ధృవీకరణ.
రైల్వే బోర్డు ఆదేశాల మేరకు పార్సెల్ మేనేజ్మెంట్ సిస్టమ్ యొక్క మరింత ఆధునీకరణ / పునరుద్ధరణను చేపట్టడానికి, ఈ వ్యవస్థను అధ్యయనం చేయడానికి మరియు కస్టమర్ ఫీడ్బ్యాక్ మరియు ఈ రంగంలో తాజా పోకడల ఆధారంగా మరిన్ని మెరుగుదలలను సూచించడానికి M/S QCI నిమగ్నమై ఉంది.
PIB Headquarters
బిపిఎల్ కుటుంబాలకు ఉచితంగా ఎల్ పిజి కనెక్షన్ లు ఇస్తున్నారు నకిలీ వెబ్ సైట్ ల వర్తమానాలకు స్పందించవద్దని ప్రజలకు సలహా
ప్రధాన మంత్రి ఉజ్జ్వల యోజన  కి సంబంధించినవంటూ అనేక నకిలీ వెబ్ సైట్ లు ఇటీవల పుట్టుకువచ్చిన విషయం పెట్రోలియమ్ మరియు సహజ వాయువు మంత్రిత్వ శాఖ దృష్టికి వచ్చింది. ప్రధాన మంత్రి ఉజ్జ్వల యోజన  కి సంబంధించిన ఆధికారిక వెబ్ సైట్ www.pmujjwalayojana.com అని సాధారణ ప్రజానీకానికి తెలియజేయడమవుతున్నది. కొత్త ఎల్ పిజి కనెక్షన్ లను కోరుకొంటున్న లబ్ధిదారులు పూర్తి చేసి ఇవ్వవలసిన ఫారాలను ఉచితంగా డౌన్ లోడ్ చేసుకొనే విధంగా ఆధికారిక వెబ్ సైట్ లో అందుబాటులోకి తీసుకురావడమైంది. ఎల్ పిజి కనెక్షన్ లను బిపిఎల్ కుటుంబాలకు ఉచితంగా ఇస్తున్నారు. అయితే, www.ujwalayojana.org పేరుతో ఒక ఎన్ టిటీ ఆర్ జిజిఎల్ వి యోజన లో భాగంగా ఎల్ పిజి డిస్ట్రిబ్యూటర్ షిప్ నియామకానికి సంబంధించిన ఒక ప్రకటనను ప్రసార మాధ్యమాలలో జారీ చేసినట్లు గమనించడం జరిగింది. ఈ ఎన్ టిటీ కి ఎల్ పిజి డిస్ట్రిబ్యూటర్ షిప్ ను నియమించేందుకు మంత్రిత్వ శాఖ ఎటువంటి అధికారాన్ని ఇవ్వలేదు. ఈ ఎన్ టిటీ ప్రకటనకు గాని, లేదా అధికారం లేనటువంటి వెబ్ సైట్ లు/వ్యక్తుల వవ్ద నుండి అందే ఇదే తరహా లోని ఇతర వర్తమానాలకు గాని ప్రతిస్పందించవద్దంటూ సాధారణ ప్రజలకు విజ్ఞప్తి చేయడమవుతోంది. ఎల్ పిజి ఏజెన్సీల డిస్ట్రిబ్యూషన్ ను ఈ పథకంలో భాగంగా ఆమోదించడం జరగట్లేదని స్పష్టం చేయడమైంది. ఈ విషయాన్ని ప్రజలు గమనించవలసిందిగా కోరడమైంది.
పౌర విమానయాన మంత్రిత్వ శాఖ
ఏప్రిల్ 25, 2022న యోగ ప్రభను నిర్వహించనున్న పౌర విమానయాన మంత్రిత్వ శాఖ
భారీ యోగ కార్యక్రమాన్ని ప్రారంభించనున్న శ్రీ జ్యోతిరాదిత్య సింథియా
కార్యక్రమంలో పాలుపంచుకోనున్న పౌరవిమానశాఖ, అనుబంధ సంస్థలకు చెందిన 500మందికి పైగా అధికారులు
పౌర విమానయాన మంత్రిత్వ శాఖ 25 ఏప్రిల్ 2022న న్యూఢిల్లీలోని సఫ్దర్జంగ్ విమానాశ్రయంలో భారీ యోగ కార్యక్రమం యోగ ప్రభను నిర్వహించనుంది. ఈ కార్యక్రమాన్ని కేంద్ర పౌరవిమానయాన శాఖ మంత్రి శ్రీ జ్యోతిరాదిత్య సింథియా, పౌర విమానయాన మంత్రిత్వ శాఖ సహాయ మంత్రి జనరల్  వి.కె.సింగ్  ప్రారంభించి, నిర్వహించనున్నారు. విమానయాన శాఖ మంత్రిత్వ శాఖ, దాని అనుబంధ సంస్తలు/ ప్రభుత్వ రంగ సంస్థలు/ స్వయంప్రతిపత్త సంస్థలకు చెందిన 500మంది అధికారులు కూడా ఈ భారీ కార్యక్రమంలో పాలుపంచుకోనున్నారు. సాధారణ యోగ ప్రోటోకాల్, నిపుణులచే యోగ ఉపన్యాసం, ప్రదర్శన వంటి కార్యకలాపాలను ఈ కార్యక్రమం సందర్భంగా చేపట్టనున్నారు.
ప్రధానమంత్రి శ్రీ నరేంద్ర మోడీ చొరవతో ఐక్యరాజ్య సమితి సాధారణ సభ 2014లో 21 జూన్ను అంతర్జాతీయ యోగ దినోత్సవంగా ప్రకటించాలన్న చారిత్రిక నిర్ణయం తీసుకుంది. మన దేశ సాంస్కృతిక, ఆధ్యాత్మిక వారసత్వంలో అంతర్గత భాగమైన యోగాకు అంతర్జాతీయంగాఆమోదం లభించడం అన్నది మన దేశానికి గర్వకారణం.
అంతర్జాతీయ యోగదినోత్సవమైన 21 జూన్ 2022కు ఇంకా రెండు నెలలు ఉన్న నేపథ్యంలో ఆజాదీ కా అమృత్ మహోత్సవ్ సందర్భంగా ఈ కార్యక్రమం నిర్వహించడం అన్నది నిత్య జీవితంలో యోగ ప్రాముఖ్యత పట్ల పాల్గొనేవారిలో విస్త్రతమైన చైతన్యాన్ని కల్పించేందుకు తోడ్పడుతుంది.
(Visitor Counter : 112
ప్రధాన మంత్రి కార్యాలయం
జి-7 శిఖర సమ్మేళనం సందర్భం లో ఇండోనేశియా అధ్యక్షుని తో సమావేశమైన ప్రధానమంత్రి శ్రీ నరేంద్ర మోదీ
ప్రధాన మంత్రి శ్రీ నరేంద్ర మోదీ ఇండోనేశియా అధ్యక్షుడు శ్రీ జోకో విడోడో తో జి-7 శిఖర సమ్మేళనం సందర్భం లో 2022వ సంవత్సరం జూన్ 27 న జర్మనీ లోని శ్లాస్ ఎల్మౌ లో సమావేశమయ్యారు.
ఇండోనేశియా ప్రస్తుతం జి-20 కి అధ్యక్ష బాధ్యతల ను నిర్వర్తిస్తున్నందుకు గాను అధ్యక్షుడు శ్రీ జోకో విడోడో కు ప్రధాన మంత్రి శ్రీ నరేంద్ర మోదీ అభినందనల ను తెలియజేశారు. ఇదే సందర్బం లో భారతదేశం త్వరలో జి-20 కి అధ్యక్ష బాధ్యతల ను స్వీకరించనున్న అంశం పైన కూడా చర్చలు చోటు చేసుకొన్నాయి.
పరస్పర హితం ముడిపడి ఉన్నటువంటి ప్రపంచ అంశాల పైన మరియు ప్రాంతీయ అంశాల పైన సైతం వారు వారి యొక్క అభిప్రాయాల ను ఒకరి కి మరొకరు వెల్లడి చేసుకొన్నారు.(
కేంద్ర మంత్రివర్గ సచివాలయం
బంగాళాఖాతంలో ఏర్పడిన తుఫాను వల్ల ఏర్పడే పరిస్థితిని ఎదుర్కోవడానికి సంసిద్ధతను సమీక్షించిన జాతీయ సంక్షోభ నిర్వహణ కమిటీ 
బంగాళాఖాతంలో ఏర్పడిన తుపాను కారణంగా ఎదురయ్యే పరిస్థితిని
ఈ రోజు సమావేశమై, బంగాళాఖాతంలో తుఫాను వల్ల ఏర్పడే పరిస్థితిని ఎదుర్కోవడానికి తీసుకోవాల్సిన చర్యలను, సంసిద్ధతను కేబినెట్ కార్యదర్శి శ్రీ రాజీవ్ గౌబా అధ్యక్షతన ఈ రోజు జరిగిన నేషనల్ క్రైసిస్ మేనేజ్మెంట్ కమిటీ  సమావేశం సమీక్షించింది. కేంద్ర మంత్రిత్వ శాఖలు/సంస్థలు రాష్ట్ర/కేంద్ర పాలిత ప్రాంతాల ప్రభుత్వాల సంసిద్ధతను సమావేశం సమీక్షించింది.
బంగాళాఖాతంలో ప్రస్తుతం నెలకొన్న పరిస్థితిని భారత వాతావరణ విభాగం  డైరెక్టర్ జనరల్ కమిటీ కి వివరించారు. ప్రస్తుతం బంగాళాఖాతంలో ఏర్పడిన వ్యవస్థ పశ్చిమ-వాయువ్య దిశగా పయనించి ఆగ్నేయ బంగాళాఖాతంలో ఈ రోజు సాయంకాలానికి అల్పపీడనం బలపడి పశ్చిమ-వాయువ్య దిశగా కదులుతూ డిసెంబర్ 7వ తేదీ సాయంకాలానికి కి తుఫానుగా బలపడుతుంది. డిసెంబర్ 08 ఉదయం నాటికి ఉత్తర తమిళనాడు-పుదుచ్చేరి మరియు దక్షిణ ఆంధ్రప్రదేశ్ తీరాలకు ఆనుకుని నైరుతి బంగాళాఖాతం చేరుకునే అవకాశం ఉంది. ఇది తదుపరి 48 గంటల్లో పశ్చిమ-వాయువ్య దిశగా ఉత్తర తమిళనాడు-పుదుచ్చేరి మరియు దానిని ఆనుకుని ఉన్న దక్షిణ ఆంధ్రప్రదేశ్ తీరం వైపు కదిలే అవకాశం ఉందని భారత వాతావరణ విభాగం డైరెక్టర్ జనరల్ వివరించారు.
తుఫాను వల్ల ఏర్పడే పరిస్థితిని ఎదుర్కోవడానికి, ప్రజలను రక్షించడానికి తీసుకుంటున్న చర్యలను ఆంధ్రప్రదేశ్, తమిళనాడు రాష్ట్రాల ముఖ్య కార్యదర్శులు నేషనల్ క్రైసిస్ మేనేజ్మెంట్ కమిటీకి వివరించారు. ఆస్తి,ప్రాణ నష్టం కలగకుండా చూడడానికి చర్యలు తీసుకుంటున్నామని వివరించారు. స్థానిక సంస్థల సహకారంతో ముందస్తు జాగ్రత్త చర్యలు అమలు చేస్తున్నామని తెలిపారు. చేపల వేటకు సముద్రంలోకి వెళ్లరాదని మత్స్యకారులను హెచ్చరించమని, ఇప్పటికే సముద్రంలోకి వెళ్లిన వారిని వెనక్కి రప్పించడానికి చర్యలు తీసుకుంటామని తెలిపారు. అత్యవసర సేవల కోసం యంత్రాంగాన్ని సిద్ధం చేశామని పేర్కొన్నారు.
పుదుచ్చేరి, తమిళనాడు రాష్ట్రాల నుంచి అందిన విజ్ఞప్తి మేరకు జాతీయ విపత్తు ప్రతిస్పందన దళం రంగంలోకి దిగడానికి సిద్దమయింది. తమిళనాడు కు ఐదు బృందాలు, పుదుచ్చేరికి 2 బృందాలను జాతీయ విపత్తు ప్రతిస్పందన దళం పంపింది. ఆంధ్రప్రదేశ్ నుంచి విజ్ఞప్తి అందిన వెంటనే ఆ రాష్ట్రానికి వెళ్ళడానికి జాతీయ విపత్తు ప్రతిస్పందన దళాన్ని సిద్ధం చేశారు. సహాయ చర్యలు చేపట్టేందుకు నౌకలు , విమానాలతో పాటు ఆర్మీ మరియు నేవీ యొక్క రెస్క్యూ మరియు రిలీఫ్ బృందాలను సిద్ధంగా ఉంచారు. కోస్ట్ గార్డ్ కూడా తన నౌకలతో సిద్ధంగా ఉంది.
రాష్ట్రాలు/కేంద్రపాలిత ప్రాంతాలు మరియు కేంద్ర సంస్థల సంసిద్ధత చర్యలను సమీక్షించిన శ్రీ రాజీవ్ గౌబా రాష్ట్ర/యుటి ప్రభుత్వాల సంబంధిత అధికారులు మరియు సంబంధిత కేంద్ర సంస్థలు నివారణ మరియు ముందు జాగ్రత్త చర్యలు తీసుకోవాలని సూచించారు. ఎలాంటి ప్రాణ నష్టం లేకుండా చూడాలని, ఆస్తి మరియు విద్యుత్ మరియు టెలికాం వంటి మౌలిక సదుపాయాలకు సాధ్యమైనంత తక్కువ నష్టం జరిగేలా చూడడానికి చర్యలు అమలు చేయాలని అన్నారు. దెబ్బతినే అవకాశం ఉన్న వ్యవస్థలను వీలైనంత త్వరగా పునరుద్ధరించడానికి చర్యలు తీసుకోవాలని అన్నారు.
విపత్తును ఎదుర్కోవడానికి రాష్ట్రాలు/కేంద్రపాలిత ప్రాంతాలకు కేంద్రం నుంచి పూర్తి సహాయ సహకారం అందుతుందని శ్రీ రాజీవ్ గౌబా హామీ ఇచ్చారు.
సమావేశంలో ఆంధ్రప్రదేశ్, తమిళనాడు ముఖ్య కార్యదర్శులు, పుదుచ్చేరికి సీనియర్ అధికారులు, కేంద్ర హోంశాఖ కార్యదర్శి, విద్యుత్ మంత్రిత్వ శాఖ అదనపు కార్యదర్శి, డీజీ టెలికాం, సభ్య కార్యదర్శి జాతీయ విపత్తు ప్రతిస్పందన దళం, జాతీయ సంక్షోభ నిర్వహణ కమిటీ, భారత వాతావరణ విభాగం కోస్ట్ గార్డ్ డీజీ, హోం వ్యవహారాల మంత్రిత్వ శాఖ సీనియర్ అధికారులు పాల్గొన్నారు.
ఆర్థిక మంత్రిత్వ శాఖ
ముందస్తు తీర్పుల బోర్డు కార్యాచరణ ప్రారంభం
ముందస్తు ఆదేశాల కోసం మూడు బోర్డులను సెప్టెంబర్ 2021న ప్రత్యక్ష పన్నుల కేంద్ర బోర్డు  ఏర్పాటు చేసింది. ఇంకా, 2022న జారీ చేసిన నోటిఫికేషన్ నెం. 07 ద్వారా, ముందస్తు తీర్పుల మొత్తం ప్రక్రియను కనీస వినిమయ సీమతో  చేసేందుకు, ఎక్కువ సామర్ధ్యం, పారదర్శకత, జవాబుదారీతనం అందించాలనే లక్ష్యంతో ఇ- అడ్వాన్స్ రూలింగ్ పథకాన్ని ప్రవేశపెట్టారు.
తర్వాత, ఢిల్లీ, ముంబైలలో ముందస్తు ఆదేశాలు/ తీర్పుల కోసం బోర్డులు అమలు చేశారు. ఈ బోర్డులు ఇ-మెయిల్ ఆధారిత విధానాల ద్వారా పని చేయడం ప్రారంభించి, వీడియో కాన్ఫరెన్సింగ్ ద్వారా విచారణను నిర్వహించడం ప్రారంభించాయి.
భారత్లో పెట్టుబడిని పెట్టేముందే ఆదాయపు పన్ను పట్ల తన బాధ్యతపై ఒక నిశ్చయతను ఒక నాన్- రెసిడెంట్ పెట్టుబడిదారు పొందవచ్చు. అంతేకాక, ఒక స్థానిక సంస్థ కూడా లావాదేవీ పన్నుపై తీర్పును/ ఆదేశాన్ని పొందవచ్చు, దీర్ఘకాలిక వ్యాజ్యాన్ని నివారించవచ్చు. ఎందుకంటే, మొత్తం రూ. 100 కోట్లు లేదా అంతకన్నా ఎక్కువ మొత్తాన్ని ఒకటి లేదా అంతకంటే ఎక్కువ లావాదేవీల నుంచి ఉత్పన్నమయ్యే పన్ను బాధ్యత గురించి ముందస్తు తీర్పును కోరే స్థానిక పన్ను చెల్లింపుదారునికి కూడా ఈ పథకం అందుబాటులో ఉంటుంది. ఏదైనా ఆదాయపు పన్ను అధికారం లేదా అప్పిలేట్ ట్రిబ్యూనల్ ముందు పెండింగ్లో ఉన్న వాస్తవాలు లేదా చట్టానికి సంబంధించిన ప్రశ్నలపై ముందస్తు తీర్పులను పొందడం ద్వారా ప్రభుత్వ రంగ సంస్థలు ప్రయోజనాన్ని పొందవచ్చు. ముందస్తు తీర్పులు పొందే విధానంపై పన్ను చెల్లింపుదారులకు సాధారణ మార్గదర్శకత్వం, సహాయాన్ని అందించేందుకు, ముందస్తు తీర్పుల కోసం బోర్డు హ్యాండ్బుక్ను సిబిడిటి చైర్మన్ 18 ఆగస్టు 2023న విడుదల చేశారు. ఈ హ్యాండ్ బుక్ను అడ్వాన్స్ రూలింగ్స్ పొందే విధానంపై పన్ను చెల్లింపుదారులకు సాధారణ మార్గదర్శకత్వం మరియు సహాయాన్ని అందించడానికి, అడ్వాన్స్ రూలింగ్స్ కోసం బోర్డు యొక్క హ్యాండ్బుక్ను CBDT చైర్మన్ 18 ఆగస్టు 2023న విడుదల చేసారు. హ్యాండ్బుక్ని https://లో యాక్సెస్ చేయవచ్చు. incometaxindia.gov.in/pages/international-taxation/advance-ruling.aspx. అన్న లింక్ను క్లిక్ చేయడం ద్వారా పొందవచ్చు.
వివాదాల నివారణ, సత్వర పరిష్కారంలో ప్రభుత్వ ప్రాధాన్యతను ఈ సందర్భంగా సిబిడిటి చైర్మన్ నొక్కి చెప్పారు. ముందస్తు తీర్పుల కోసం బోర్డల వంటి యంత్రాంగాన్ని సృష్టించడం ఈ దిశలో ఒక ముందడుగు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
ఐ.ఎ.ఎస్. సివిల్ జాబితా-2020 మరియు దాని ఈ-వెర్షన్ను విడుదల చేసిన - కేంద్ర మంత్రి డాక్టర్ జితేంద్ర సింగ్
కేంద్ర ఈశాన్య ప్రాంత అభివృద్ధి  శాఖ ఇండిపెండెంట్ ఛార్జ్, ప్రధానమంత్రి కార్యాలయం, సిబ్బంది, ప్రజా పిర్యాదులు, పింఛన్లు, అణు ఇంధనం, అంతరిక్ష శాఖల సహాయ మంత్రి డాక్టర్ జితేంద్ర సింగ్ ఈ రోజు ఐ.ఎ.ఎస్. సివిల్ లిస్ట్ -2020 మరియు దాని ఇ-వెర్షన్ను ఇక్కడ ప్రారంభించారు. అందుబాటులో ఉన్న అభ్యర్థుల వ్యక్తిగత వివరాల ఆధారంగా సరైన నియామకానికి సరైన అధికారిని ఎన్నుకోవడంలో డైనమిక్ జాబితా సహాయపడుతుందని, సాధారణ ప్రజల కోసం వివిధ పోస్టులను నిర్వహించే ఈ అధికారుల సమాచారమే కీలక వనరు అని ఆయన అన్నారు.
ఇది ఐ.ఏ.ఎస్. సివిల్ జాబితా యొక్క 65 వ ఎడిషన్ మరియు అన్ని రాష్ట్రాలకు చెందిన క్యాడర్ ఐ.ఏ.ఎస్. అధికారుల ఫొటోలతో కూడిన 2వ ఈ-సివిల్ జాబితా. ఈ జాబితాలో ఐ.ఏ.ఎస్. అధికారుల గురించి, ఏ బ్యాచ్, ఏ రాష్ట్రానికి చెందిన క్యాడర్ , ప్రస్తుత పోస్టింగ్, పే అండ్ అలవెన్సులు, విద్య మరియు పదవీ విరమణ వంటి పూర్తి సమాచారం కూడా ఉంది.
ఈ సందర్భంగా డాక్టర్ జితేంద్ర సింగ్ మాట్లాడుతూ, శ్రీ నరేంద్ర మోడీ ప్రభుత్వం గత 5-6 సంవత్సరాల్లో డి.ఓ.పి.టి. కి ఇచ్చిన ప్రోత్సాహంతో, సాధారణ ప్రజా ప్రయోజనాల కోసం అనేక ఆవిష్కరణలు, సంస్కరణలు వచ్చాయని అన్నారు. 2014 మే నుండి ప్రభుత్వం తీసుకున్న అనేక "అవుట్ ఆఫ్ బాక్స్" నిర్ణయాలను ప్రస్తావిస్తూ, గెజిటెడ్ అధికారి ధృవీకరించిన పత్రాలను సమర్పించడాన్ని, స్వీయ-ధృవీకరణతో భర్తీ చేయడం, ఐ.ఏ.ఎస్. లు తమ ఉద్యోగం ప్రారంభంలో సహాయ కార్యదర్శులుగా మూడు నెలలు కేంద్ర ప్రభుత్వ పనితీరును గమనించడం వంటి పాత పద్ధతిని తొలగించడం, డి.ఏ.ఆర్.పి.జి.కి చెందిన ప్రధానమంత్రి ప్రతిభా పురస్కారాల ప్రదానం వంటివి విప్లవాత్మకమైన నిర్ణయాలని ఆయన పేర్కొన్నారు.
జాతీయ నియామక ఏజెన్సీ  ని స్థాపించే ప్రతిపాదన, దాదాపు చివరి దశకు చేరుకుందనీ, ఇది ఆచరణలోకి వస్తే, అభ్యర్థులకు ఒక స్థాయిని కలగజేసేదిగా దేశ చరిత్రలో ఇది ఒక సువర్ణ అధ్యాయంగా నమోదు అవుతుందని మంత్రి అభివర్ణించారు. నాన్-గెజిటెడ్ ఉద్యోగాల్లో నియామకం కోసం ప్రతి జిల్లాలో ఒక పరీక్షా కేంద్రాన్ని ఏర్పాటు చేసి కంప్యూటర్ ఆధారిత ఆన్లైన్ ఉమ్మడి అర్హత పరీక్షను ఎన్.ఆర్.ఏ. నిర్వహిస్తుంది. కోవిడ్-19 ను పరిష్కరించే ఫ్రంట్లైన్ కార్మికుల శిక్షణ అవసరాలకు అనుగుణంగా ఐ.జి.ఓ.టి. లో 25 లక్షల మంది అధికారులు తమ పేర్లు నమోదు చేసుకోవడం పట్ల కూడా ఆయన సంతృప్తి వ్యక్తం చేశారు. కరోనా వారియర్గా ఐ.ఏ.ఎస్. అధికారికి శిక్షణ ఇవ్వడానికి ఈ చర్య ఎంతగానో సహాయపడుతుందని ఆయన నొక్కి చెప్పారు. అదేవిధంగా, కోవిడ్ కి సంబంధించి 50 వేల కు పైగా ప్రజా ఫిర్యాదులను గ్రీవెన్స్ సెల్ స్వీకరించింది. ఇది త్వరలో లక్ష మార్కును తాకనుంది. ఈ ఫిర్యాదులను ఒక్కొక్కటీ 1.4 రోజుల వ్యవధిలో పరిష్కరించడం జరిగింది. ఈ సంస్కరణలు, చర్యలు అంతిమంగా సులభతరమైన పరిపాలనతో, సులభతరమైన జీవనానికి దారి తీస్తాయని డాక్టర్ జితేంద్ర సింగ్ అన్నారు.